**Robert Irby Clarke** (født 1. juni 1920, død 11. juni 2005) var en amerikansk skuespiller, best kjent for sine klassiske science fiction kultfilmer på 1950-tallet.

Tidlig liv
----------

Clarke ble født og vokste opp i Oklahoma City, Oklahoma. Han bestemte seg tidlig for å bli skuespiller på tross av at han var redd for rampelyset i de første opptredener i skoleteateret. Han gikk på *Kemper Military School and College*, hadde planlagt en karriere i det militære, men droppet ut på grunn av astma som hindret ham i å gjøre tjeneste under andre verdenskrig. Han gikk senere på University of Oklahoma hvor han spilte i hørespill og studerte deretter ved University of Wisconsin, Madison hvor han opptrådte på scenen. Han tok ingen eksamen, men reiste til California for å forsøke å få innpass i filmbransjen.

Karriere
--------

Etter en opptaksprøve ved 20th Century Fox og Columbia Pictures, endte Clarke opp med en kontrakt hos RKO Radio Pictures. Hans første rolle var *The Falcon in Hollywood* (1944), og han fikk så små roller i *The Body Snatcher* (1945), *Bedlam* (1946) og *Dick Tracy Meets Gruesome* (1947). Da RKO dropped hans opsjon tre år senere, begynte han som freelanser på 1950-tallet og opptrådte i mange klassiske science fiction-filmer, inklusive *The Man from Planet X* (1951), *Captain John Smith og Pocahontas*(1953) som John Rolfe*, The Incredible Petrified World*(1957)*, The Astounding She-Monster* (1957) *og The Hideous Sun Demon* (1959), som Clarke skrev, regisserte og produserte. Clarke opptrådte i George Lucas' film *Star Wars Episode IV: A New Hope*, hvor han spilte imperial oberst Wullf Yularen, en skikkelse som ikke stod i rulleteksten da filmen ble vist første gang, men oppstod tilslutt som en admiral i *Star Wars: The Clone Wars* (film) og i fjernsynsseriene *Star Wars: The Clone Wars* (2008) (hvor også hans sønn, Cam Clarke var stemmeskuespiller for O-Mer i to av seriens episoder). Clarkes navn fikk ikke plass i rulleteksten og han ble heller ikke kreditert for rollen.

Clarke røpet i sin selvbiografi i 1996 *To 'B' or Not to 'B'* (skrevet sammen med Tom Weaver) at han gjorde *The Hideous Sun Demon* for mindre enn 50 000 dollar, inklusive 500 dollar for gummidrakten av en firfisle som han bar. Han skjøt filmen i løpet av 12 helger for å få ekstradager gratis for bruk av leiet kamerautstyr. Filmen *Hideous Sun Demon* ble vist i filmen *It Came from Hollywood* i 1982 og med Clarkes tillatelse ble den dubbet på nytt i 1983 for komedien *What's Up, Hideous Sun Demon* (*Revenge of the Sun Demon*) med stemmene til Jay Leno og Cam Clarke som gjentok sin fars rolle. 

Fra 1950-tallet frem til 1980-tallet opptrådte han regelmessig i fjernsynsserier. Han hadde to gjesteroller i *Perry Mason*, inkludert rollen som medeier i sirkus og morderen Jerry Franklin i "The Case of the Clumsy Clown" fra 1980. Andre fjernsynsopptredener omfattet *The Lone Ranger*, *The Cisco Kid*, *Hawaiian Eye*, *77 Sunset Strip*, *General Hospital*, *Marcus Welby, M.D.*, *Dragnet*, *Adam-12*, *Sea Hunt*, *Ripcord*, *Baa Baa Black Sheep*, *Hawaii Five-O*, *Trapper John, M.D.*, *Fantasy Island*, *Dallas*, *Simon & Simon*, *Knight Rider*, *Murder She Wrote*, *Matt Houston*, *Dynasty*, *Falcon Crest* og dusinvis av andre. Den biografiske dokumentaren fra 1997 *Lugosi: Hollywood's Dracula* viser hva han har produsert. Clarkes siste opptreden var i filmen *The Naked Monster*, et resymé av klassiske science fiction-filmer fra 1950-tallet frem til 2005.

Personlig liv
-------------

Clarke giftet seg med Alyce King i 1956. Et ti-år senere begynte han å opptre på TV i *The King Family Show* (1965), men ikke for sine musikalske prestasjoner. På programmet opptrådte han i komedier og sentimentale stykker. Han var far til den kjente skuespiller og stemmeartist Cam Clarke. På midten av 1960-tallet var han informasjonssjef for en møbel- og utstyrskjede kalt *Gold's Giant Stores*. Hans selvbiografi *To "B" or Not to "B": A Film Actor's Odyssey*, ble utgitt i 1996. 

Han døde 11. juni 2005 i Valley Village (California) av komplikasjoner av diabetes.

Filmografi (utvalg)
-------------------

* *San Quentin (1946)* (1946)
* *Return of the Bad Men* (1948)
* *Hard, Fast and Beautiful* (1951)
* *The Man from Planet X* (1951)
* *Captive Women* (1952)
* *The Fabulous Senorita* (1952)
* *Captain John Smith and Pocahontas'* (1953)
* *The Black Pirates* (1954)
* *The Incredible Petrified World* (1957)
* *The Astounding She-Monster* (1957)
* *The Hideous Sun Demon* (1959)
* *Beyond the Time Barrier* (1960)
* *Terror of the Bloodhunters* (1962)
* *Zebra in the Kitchen* (1965)
* *Frankenstein Island* (1981)
* *Midnight Movie Massacre* (1988)
* *Alienator* (1989)
* *The Naked Monster* (2005)

Referanser
----------

1. 1 2   Gemeinsame Normdatei, besøkt 14. mai 2014[Hentet fra Wikidata]
2. 1 2   Autorités BnF, BNF-ID 14647226h[Hentet fra Wikidata]
3. 1 2   Find a Grave, oppført som Robert I. Clarke, Find a Grave 11221858, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 23. desember 2014[Hentet fra Wikidata]
5. ↑  Full bio

Eksterne lenker
---------------

* (en) Robert Clarke på Internet Movie Database Rediger på Wikidata

* (sv) Robert Clarke i Svensk Filmdatabas Rediger på Wikidata

* (da) Robert Clarke på Filmdatabasen Rediger på Wikidata

* (fr) Robert Clarke på Allociné Rediger på Wikidata

* (fr) Robert Clarke på Allociné Rediger på Wikidata

* (en) Robert Clarke på AllMovie Rediger på Wikidata

* (en) Robert Clarke hos The Movie Database Rediger på Wikidata
* (en) Robert Clarke hos Find a Grave

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** BNE
 |